Nr. L 244/32 De Europæiske Fællesskabers Tidende 19. 8. 82 KOMMISSIONENS BESLUTNING af 10. august 1982 om bilæggelse af tvisten mellem storhertugdømmet Luxembourg og Den franske Republik om fornyelse af tilladelser til visse særlige former for rutekørsel (Den franske tekst er den eneste autentiske) (82/595/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 517/72 af 28. februar 1972 om indførelse af fælles regler for rutekørsel og særlige former for rutekørsel med omnibusser mellem medlemsstaterne (1), herefter benævnt forordningen, særlig artikel 14, og ud fra følgende betragtninger : Siden 1970 har transportvirksomheden S.A.R.L. Société des Anciens Établissements Autocars Emile Frisch, der har sæde i Luxembourg, rue Jules Fischer 5, for den keramiske fabrik SA.R.L. Villeroy & Boch, der har sæde i Luxembourg, rue de Rollingergrund 330, befordret personale med bopæl i grænseområdet i Frankrig ; der er etableret tre særlige ruter — to i 1970 og den tredje i 1974 — der betjenes dagligt fra mandag til fredag ; siden 1976 er der hver lørdag en særlig ugentlig rute ; den 6. september 1974 blev der indgået kontrakt for en ikke nærmere fastsat periode mellem Frisch og Villeroy & Boch vedrørende beford- ring af sidstnævntes franske arbejdstagere ; Villeroy & Boch yder tilskud til transportomkostningerne før de arbejdstagere, der lader sig befordre af Frisch; siden 1976 har transportvirksomheden SAR.L. Schiocchet, der er etableret i Boulange (Frankrig), rue de Ludelange 27, betjent en ordinær rute, der til dels falder sammen med Frisch's ruter ; den 21. januar 1977 fik virksomheden Frisch i over- ensstemmelse med forordningen tilladelse til at betjene disse ruter; tilladelserne gjaldt til den 31. december 1978; ()) EFT nr. L 67 af 20. 3. 1972, s. 19. Frisch indgav den 22. november 1978 ansøgning om fornyelse af disse tilladelser ; Frisch fornyede disse ansøgninger den 20. december 1979; uanset at der er meddelt foreløbige tilladelser, der gjaldt fra den 24. oktober 1979 til den 31. marts 1980, har de berørte stater ikke kunnet træffe en endelig beslutning om de af Frisch indgivne ansøgninger om fornyelse ; i perioderne fra den 1. januar til den 23. oktober 1979 og fra den 1. april 1980 og indtil nu har Frisch fortsat betjent ruterne trods manglende tilladelse ; da Frankrig har afvist at give sit samtykke til fornyelse af tilladelserne, har Luxembourg rettet henvendelse til Kommissionen med henblik på at træffe afgørelse om, hvorvidt Frisch's ansøgninger om fornyelse af tilladel- serne bør imødekommes ; Luxembourg finder, at Frisch's tilladelser til at betjene ruterne bør fornyes, som følge af at kørslen opfylder betingelserne i forordningens artikel 8, da disse ruter er blevet betjent, inden Schiocchet etablerede sin rute, og da den uregelmæssighed, der er begået af Frisch, ikke begrunder en afvisning af ansøgningen om forny- else af tilladelserne ; som begrundelse for sin modstand mod fornyelsen har Frankrig bl.a. anført, at de ruter, der betjenes af Frisch, kunne have været betjent af den franske virksomhed Schiocchet, at Frisch's og Schioccets ruter delvis falder sammen, at de foreligger konkurrencefordrejning, idet Villeroy & Boch yder tilskud til transportomkostnin- gerne for de arbejdere, der befordres af Frisch, og ikke for dem, der befordres at Schiocchet, samt at Frisch har begået en uregelmæssighed ved uden forudgående tilladelse at udvide en af sine ruter (i det følgende benævnt Audun-ruten) med fem stoppesteder ; Frisch's tre daglige ruter og den ugentlige rute er etableret i henhold til reglerne, uden at der ved etable- ringen blev gjort indsigelse ; endvidere blev der den 21. januar 1977 meddelt tilladelse i overensstemmelse med forordningen til betjening af de enkelte ruter, og dette skete med de to berørte medlemsstaters udtryk- kelige og uforbeholdne samtykke ;